ᱥᱟᱶᱬᱟ ᱠᱩᱞᱟᱹᱭ

ᱥᱟᱶᱬᱟ ᱠᱩᱞᱟᱹᱭ ᱨᱮᱱᱟᱜ ᱢᱮᱱᱮᱛ ᱫᱚ ᱥᱟᱶᱛᱟ ᱨᱮᱱᱟᱜ ᱠᱩᱠᱞᱤ ᱞᱟᱹᱱᱟᱹᱭ ᱠᱟᱱᱟ ᱾ ᱪᱚᱨᱚᱠ ᱧᱚᱜ ᱟᱸᱡᱚᱢᱚᱜ ᱛᱮ ᱥᱟᱶᱛᱟ ᱵᱟᱝ ᱠᱟᱛᱮ ᱥᱟᱶᱬᱟ ᱫᱚᱦᱚᱭᱮᱱᱟ ᱟᱨ ᱠᱩᱠᱞᱤ ᱞᱟᱹᱱᱟᱹᱭ ᱨᱮᱱᱟᱜ ᱠᱷᱟᱴᱚ ᱨᱚᱲᱫᱚ ᱠᱩᱞᱟᱹᱭ ᱟᱠᱟᱱᱟ ᱾ ᱵᱟᱨᱤᱭᱟᱹᱛ ᱮᱯᱮᱥᱮᱫ ᱠᱚᱨᱮ ᱦᱚᱸ ᱠᱩᱫᱩᱢ ᱠᱚ ᱞᱟᱹᱭ ᱦᱚᱪᱚ ᱞᱟᱹᱜᱤᱫ ᱠᱷᱟᱱ ᱢᱮᱱᱟ ᱠᱚ ᱯᱩᱸᱰ ᱠᱩᱞᱟᱹᱭ ᱫᱚ ᱵᱚᱭᱦᱟ ᱟᱯᱮᱥᱮᱫ ᱜᱮᱭ ᱫᱟᱹᱲ ᱯᱟᱨᱚᱢ ᱮᱱᱟ ᱾ ᱚᱱᱠᱟᱜᱮ ᱛᱤᱱᱟᱹᱜ ᱜᱟᱱ ᱠᱩᱠᱞᱤ ᱠᱚ ᱪᱚ ᱜᱷᱟᱱᱮ ᱜᱷᱟᱱᱮ ᱦᱚᱲ ᱠᱚ ᱠᱩᱠᱞᱤᱭᱟ ᱾ ᱚᱱᱟ ᱠᱚ ᱜᱮ ᱠᱩᱠᱞᱤ ᱥᱟᱞᱟᱜ ᱛᱮ ᱞᱟᱹᱱᱟᱹᱭ ᱠᱚ ᱮᱢ ᱟᱠᱟᱱᱟ ᱾

ᱵᱚᱝᱜᱟ ᱵᱳᱨᱳ ᱛᱷᱚᱠ ᱦᱟᱹᱴᱤᱧ-᱑

ᱠᱞ - ᱢᱟᱜᱽ ᱫᱚ ᱪᱮᱫᱟᱜ ᱢᱩᱞᱩᱜ ᱢᱚᱬᱮ ᱢᱟᱦᱟ ᱨᱮ ᱵᱚ ᱵᱚᱝᱜᱟᱜᱼᱟ ?

ᱢᱟᱹᱱᱢᱤ ᱛᱷᱚᱠ ᱨᱮᱱᱟᱜ ᱦᱟᱹᱴᱤᱧ-᱒

ᱠᱩᱠᱞᱤ - ᱢᱟᱹᱱᱢᱤ ᱫᱚ ᱪᱮᱫ ᱞᱮᱠᱟᱛᱮ ᱟᱹᱨᱤᱥ ᱠᱚ ᱧᱟᱢᱟ ?

ᱞᱟᱹᱱᱟᱹᱭ - ᱟᱭᱚ ᱵᱟᱵᱟ ᱫᱩᱯᱩᱞᱟᱹᱲ ᱨᱮᱱᱟᱜ ᱚᱠᱛᱚ ᱠᱷᱚᱱ ᱜᱮ ᱟᱹᱨᱤᱥ ᱨᱮᱱᱟᱜ ᱚᱨᱡᱚ ᱫᱚ ᱧᱟᱢᱚᱜᱼᱟ ᱾

ᱠᱞ-ᱢᱟᱹᱱᱢᱤ ᱫᱚ ᱪᱮᱫ ᱞᱮᱠᱟᱛᱮ ᱯᱟᱹᱨᱤᱥ ᱠᱚ ᱧᱟᱢᱟ ?

ᱞᱭ-ᱢᱟᱹᱱᱢᱤ ᱫᱚ ᱡᱟᱱᱟᱢ ᱵᱟᱵᱟ ᱴᱷᱮᱱ ᱠᱷᱚᱱ ᱵᱟᱵᱟᱦᱟᱜ ᱯᱟᱹᱨᱤᱥᱮ ᱧᱟᱢᱟ ᱾

ᱠᱞ-ᱢᱟᱹᱱᱢᱤ ᱫᱚ ᱚᱠᱚᱭ ᱴᱷᱮᱱ ᱠᱷᱚᱱ ᱡᱟᱹᱛᱤ ᱫᱚᱭ ᱧᱟᱢᱟ ?

ᱞᱭ - ᱢᱟᱹᱱᱢᱤ ᱫᱚ ᱟᱭᱳ ᱵᱟᱵᱟ ᱴᱷᱮᱱ ᱠᱷᱚᱱ ᱡᱟᱹᱛᱤ ᱫᱚᱭ ᱧᱟᱢᱟ ᱾

ᱠᱞ-ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱫᱚ ᱪᱮᱫ ᱛᱮᱵᱚ ᱡᱟᱹᱛᱤᱜᱼᱟ ?

ᱞᱭ-ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱫᱚ ᱟᱛᱱᱟᱜ ᱥᱟᱠᱟᱢ ᱛᱮ ᱵᱚ ᱡᱟᱹᱛᱤᱜᱼᱟ ᱾

ᱠᱠ-ᱜᱤᱫᱽᱨᱟᱹ ᱛᱤᱥ ᱵᱚᱝᱜᱟ ᱵᱳᱨᱳ ᱴᱷᱮᱱ ᱴᱷᱮᱱ ᱵᱚ ᱥᱚᱯᱨᱚᱛ ᱠᱚᱣᱟ ?

ᱞᱭ - ᱪᱟᱪᱚ ᱪᱷᱟᱹᱴᱭᱟᱨ ᱨᱮ ᱜᱤᱫᱽᱨᱟᱹ ᱫᱚ ᱵᱚᱝᱜᱟ ᱵᱳᱨᱳ ᱴᱷᱮᱱ ᱵᱚ ᱥᱚᱯᱨᱚᱛ ᱠᱚᱣᱟ ᱾

ᱠᱞ - ᱛᱤᱥ ᱫᱚ ᱜᱤᱫᱽᱨᱟᱹ ᱠᱚᱣᱟᱜ ᱪᱟᱪᱚ ᱪᱷᱟᱹᱴᱭᱟᱨ ᱦᱩᱭᱩᱜᱼᱟ ?

ᱞᱭ - ᱛᱚᱣᱟ ᱰᱟᱴᱟ ᱧᱩᱨ ᱠᱟᱛᱮ ᱜᱤᱫᱽᱨᱟᱹ ᱠᱚ ᱫᱚ ᱠᱚ ᱪᱟᱪᱚ ᱪᱷᱟᱹᱴᱭᱟᱨ ᱠᱚᱣᱟ ᱾

ᱠᱞ - ᱥᱮᱛᱟ ᱰᱟᱴᱟ ᱫᱚ ᱪᱮᱫ ᱞᱮᱠᱟᱱᱟ ?

ᱞᱭ - ᱜᱤᱫᱽᱨᱟᱹ ᱦᱟᱜ ᱪᱮᱛᱟᱱ ᱰᱟᱴᱟ ᱵᱟᱨᱮᱭᱟ ᱚᱢᱚᱱ ᱢᱟᱬᱟᱝ ᱞᱮᱱᱠᱷᱟᱱ,ᱚᱱᱟᱫᱚ ᱥᱮᱛᱟ ᱰᱟᱴᱟ ᱠᱚ ᱢᱮᱛᱟᱜᱼᱟ ᱾

ᱠᱞ - ᱥᱮᱛᱟ ᱰᱟᱴᱟ ᱫᱚ ᱪᱮᱫᱟᱜ ᱵᱟᱹᱲᱤᱡᱼᱟ ?

ᱞᱭ - ᱥᱮᱛᱟ ᱰᱟᱴᱟ ᱫᱚ ᱢᱤᱫ ᱮᱨᱮ ᱠᱟᱱᱟ ᱾

ᱠᱞ - ᱥᱮᱛᱟ ᱰᱟᱴᱟ ᱞᱮᱠᱟᱱ ᱮᱨᱮ ᱛᱮ ᱪᱮᱫ ᱵᱟᱹᱲᱤᱡᱚᱜᱼᱟ ?

ᱞᱭ - ᱥᱮᱛᱟ ᱰᱟᱴᱟ ᱫᱚ ᱦᱟᱯᱮᱱ ᱫᱤᱱ ᱨᱮ ᱡᱩᱨᱤ ᱡᱚᱛᱟ ᱠᱤᱱᱟᱜ ᱵᱟᱹᱲᱤᱡ ᱦᱩᱭ ᱫᱟᱲᱮᱭᱟᱜᱼᱟ ᱾

ᱠᱞ - ᱚᱱᱟ ᱮᱨᱮ ᱫᱚ ᱪᱮᱫ ᱞᱮᱠᱟᱛᱮ ᱛᱚᱯᱟᱜᱚᱜᱼᱟ ᱥᱮ ᱥᱟᱦᱟᱜᱼᱟ ?

ᱞᱭ - ᱚᱱᱟ ᱮᱨᱮ ᱫᱚ ᱥᱮᱛᱟ ᱥᱟᱞᱟᱜ ᱵᱟᱯᱞᱟ ᱠᱟᱛᱮ ᱵᱟᱝ ᱠᱷᱟᱱ ᱫᱟᱺᱭᱦᱟᱺ ᱫᱟᱨᱮ ᱥᱟᱞᱟᱜ ᱵᱟᱯᱞᱟ ᱠᱟᱛᱮ ᱠᱚ ᱛᱚᱯᱟᱜ ᱥᱟᱦᱟᱭᱟ ᱾

ᱠᱞ - ᱥᱟᱫᱚᱢ ᱰᱟᱴᱟ ᱫᱚ ᱪᱮᱫ ᱞᱮᱠᱟᱱᱟ ?

ᱞᱭ - ᱜᱤᱫᱽᱨᱟᱹ ᱦᱟᱜ ᱢᱤᱢᱤᱫᱴᱟᱹᱝ ᱰᱟᱴᱟ ᱚᱢᱚᱱ ᱢᱟᱬᱟᱝ ᱞᱮᱱᱠᱷᱟᱱ ᱚᱱᱟᱫᱚ ᱥᱟᱫᱚᱢ ᱰᱟᱴᱟ ᱠᱚ ᱢᱮᱛᱟᱜᱼᱟ ᱾

ᱠᱞ - ᱥᱟᱫᱚᱢ ᱰᱟᱴᱟ ᱫᱚ ᱪᱮᱫ ᱞᱮᱠᱟᱛᱮ ᱮᱨᱮ ᱥᱟᱦᱟ ᱛᱚᱯᱟᱜᱚᱜᱼᱟ ?

ᱞᱭ - ᱥᱟᱫᱚᱢ ᱰᱟᱴᱟ ᱮᱨᱮ ᱫᱚ ᱢᱟᱢᱚ ᱦᱟᱛᱚᱢ ᱵᱟᱝ ᱦᱟᱛᱚᱢ ᱠᱩᱢᱟᱹᱝ ᱟᱱᱛᱮ ᱠᱟᱹᱢᱤ ᱠᱟᱛᱮ ᱠᱚ ᱛᱚᱯᱟᱜ ᱥᱟᱦᱟᱭᱟ ᱾

ᱠᱞ - ᱥᱟᱫᱚᱢ ᱰᱟᱴᱟ ᱮᱨᱮ ᱵᱟᱝ ᱛᱚᱯᱟᱜ ᱥᱟᱦᱟ ᱞᱮᱠᱷᱟᱱ ᱪᱮᱫ ᱵᱟᱹᱲᱤᱡᱚᱜᱼᱟ ?

ᱞᱭ - ᱥᱟᱫᱚᱢ ᱰᱟᱴᱟ ᱮᱨᱮ ᱵᱟᱝ ᱛᱚᱯᱟᱜ ᱥᱟᱦᱟ ᱞᱮᱠᱷᱟᱱ ᱩᱱᱤ ᱜᱤᱫᱽᱨᱟᱹ ᱫᱚ ᱠᱟᱛᱷᱟ ᱵᱟᱭ ᱵᱟᱛᱟᱣᱟ ᱟᱨ ᱮᱴᱟᱜ ᱦᱚᱲᱟᱜ ᱜᱚᱵᱚᱞ ᱨᱮᱭ ᱛᱟᱦᱮᱱᱟ ᱮᱢᱟᱱ ᱛᱮᱭᱟᱜ ᱠᱚ ᱾

ᱦᱟᱹᱴᱤᱧ-᱓

ᱠᱞ - ᱵᱟᱯᱞᱟ ᱫᱚ ᱪᱮᱫ ᱠᱟᱱᱟ ?

ᱞᱭ - ᱵᱟᱞᱟ ᱵᱟᱞᱟ ᱠᱷᱚᱱ ᱵᱟᱯᱞᱟ ᱫᱚ ᱦᱩᱭ ᱟᱠᱟᱱᱟ ᱾

ᱠᱞ - ᱛᱤᱱ ᱡᱚᱠᱷᱟᱜ ᱠᱚ ᱵᱟᱯᱞᱟᱜ-ᱟ ?

ᱞᱭ - ᱦᱟᱨᱟ ᱠᱩᱲᱤ ᱠᱚᱲᱟ ᱡᱩᱨᱤ ᱠᱟᱹᱠᱤᱱ ᱛᱟᱭᱚᱢ,ᱟᱭᱳ ᱵᱟᱵᱟ ᱠᱚ ᱵᱟᱯᱞᱟᱜ-ᱟ ᱾

ᱠᱞ - ᱪᱮᱫ ᱪᱮᱫ ᱟᱹᱨᱤᱥ/ᱨᱟᱹᱥ ᱨᱮ ᱵᱟᱯᱞᱟᱜ ᱫᱚ ᱱᱟᱯᱟᱭᱟ ?

ᱞᱭ - ᱮᱴᱟᱜ ᱮᱴᱟᱜ ᱟᱹᱨᱤᱥ ᱨᱮ ᱵᱟᱯᱞᱟᱜ ᱫᱚ ᱟᱹᱰᱤ ᱱᱟᱯᱟᱭᱟ ᱾

ᱠᱞ - ᱵᱟᱯᱞᱟ ᱨᱮᱱᱟᱜ ᱥᱟᱹᱜᱩᱱ ᱚᱥᱟᱹᱜᱩᱱ ᱫᱚ ᱪᱤᱠᱟᱹᱛᱮ ᱵᱟᱰᱟᱭᱚᱜᱼᱟ ?

ᱞᱭ - ᱥᱟᱨ ᱥᱟᱹᱜᱩᱱ ᱥᱟᱵᱽ ᱠᱷᱚᱱ ᱵᱟᱯᱞᱟ ᱨᱮᱱᱟᱜ ᱥᱟᱹᱜᱩᱱ ᱚᱥᱟᱹᱜᱩᱱ ᱫᱚ ᱵᱟᱰᱟᱭᱚᱜᱼᱟ ?

ᱠᱞ - ᱧᱟᱯᱟᱢ ᱵᱟᱯᱞᱟ ᱟᱨ ᱥᱟᱨ ᱥᱟᱹᱜᱩᱱ ᱵᱟᱯᱞᱟ ᱛᱟᱨᱮ ᱚᱠᱟ ᱵᱟᱯᱞᱟ ᱱᱟᱯᱟᱭᱟ ?

ᱞᱭ - ᱵᱟᱱᱟᱨ ᱵᱟᱯᱞᱟ ᱜᱮ ᱱᱟᱯᱟᱭᱟ,ᱤᱠᱷᱟᱹᱱ ᱧᱟᱯᱟᱢ ᱵᱟᱯᱞᱟ ᱫᱚ ᱵᱟᱨ ᱦᱚᱲᱟᱜ ᱠᱩᱥᱤᱛᱮ ᱟᱨ ᱥᱟᱹᱜᱩᱱ ᱵᱟᱯᱞᱟ ᱫᱚ ᱥᱟᱱᱟᱢ ᱦᱚᱲ ᱟᱨ ᱵᱚᱝᱜᱟ ᱵᱳᱨᱳ ᱟᱱᱛᱮ ᱾

ᱠᱞ - ᱪᱮᱫ ᱥᱟᱹᱜᱟᱹᱭ ᱨᱮ ᱠᱚ ᱵᱟᱯᱞᱟᱜᱼᱟ ?

ᱞᱭ - ᱵᱚᱭᱦᱟ ᱥᱟᱹᱜᱟᱹᱭ ᱨᱮ ᱠᱚ ᱵᱟᱯᱞᱟᱜᱼᱟ ᱾

ᱠᱞ - ᱪᱮᱫ ᱪᱮᱫ ᱯᱟᱹᱨᱤᱥ ᱯᱟᱹᱨᱤᱥ ᱨᱮ ᱵᱟᱯᱞᱟᱜ ᱜᱟᱱᱚᱜᱼᱟ ?

ᱞᱭ - ᱮᱴᱟᱜ ᱮᱴᱟᱜ ᱯᱟᱹᱨᱤᱥ ᱨᱮ ᱵᱟᱯᱞᱟᱜ ᱫᱚ ᱜᱟᱱᱚᱜᱼᱟ ᱾

ᱠᱞ - ᱪᱮᱫ ᱪᱮᱫ ᱯᱟᱹᱨᱤᱥ ᱵᱟᱠᱚ ᱵᱟᱯᱞᱟᱜᱼᱟ ?

ᱞᱭ - ᱴᱩᱰᱩ-ᱵᱮᱥᱨᱟ ᱟᱨ ᱠᱤᱥᱠᱩ-ᱢᱟᱹᱨᱰᱤ ᱯᱟᱹᱨᱤᱥ ᱨᱤᱱ ᱦᱚᱲ ᱠᱚ ᱵᱟᱠᱚ ᱵᱟᱯᱞᱟᱜᱼᱟ ᱾

ᱠᱞ - ᱪᱮᱫ ᱪᱮᱫ ᱪᱟᱸᱫᱚ ᱨᱮ ᱵᱟᱯᱞᱟᱜ ᱵᱟᱝ ᱜᱟᱱᱚᱜᱼᱟ ?

ᱞᱭ - ᱢᱟᱸᱜᱽ,ᱪᱟᱹᱛ, ᱫᱟᱥᱟᱸᱭ ᱟᱨ ᱯᱩᱥ ᱵᱚᱝᱜᱟ ᱨᱮ ᱵᱟᱠᱚ ᱵᱟᱯᱞᱟᱜᱼᱟ ᱾

ᱠᱞ - ᱚᱠᱟ ᱢᱟᱦᱟ ᱨᱮ ᱵᱟᱯᱞᱟᱜ ᱥᱟᱹᱜᱩᱱᱟ ?

ᱞᱭ - ᱥᱟᱹᱜᱩᱱ ᱢᱟᱦᱟ ᱨᱮ ᱵᱟᱯᱞᱟᱜ ᱥᱟᱹᱜᱩᱱᱟ ᱾

ᱠᱞ - ᱥᱮᱬᱦᱮᱫ ᱥᱟᱠᱚᱢ ᱨᱮ ᱢᱮᱱᱟᱜ ᱜᱟᱸᱰᱮ ᱛᱮ ᱯᱮᱭᱟ ᱠᱷᱟᱹᱰᱞᱤ ᱨᱮᱱᱟᱜ ᱢᱮᱱᱮᱛ ᱫᱚ ᱪᱮᱫ ᱠᱟᱱᱟ ?

ᱞᱭ - ᱢᱮᱬᱦᱮᱫ ᱥᱟᱠᱚᱢ ᱨᱮ ᱢᱮᱱᱟᱜ ᱜᱟᱸᱰᱮ ᱛᱮ ᱯᱮᱭᱟ ᱠᱷᱟᱹᱰᱞᱤ ᱨᱮᱱᱟᱜ ᱢᱮᱱᱮᱛ ᱫᱚ, ᱯᱟᱹᱨᱤᱥ ᱜᱟᱱᱟᱰᱮ, ᱡᱟᱹᱛᱤ ᱜᱟᱱᱟᱰᱮ ᱟᱨ ᱫᱷᱚᱨᱚᱢ ᱜᱟᱱᱟᱰᱮ ᱠᱟᱱᱟ ᱾ ᱢᱤᱫ ᱟᱭᱳ ᱦᱚᱲ ᱚᱱᱟ ᱠᱚ ᱨᱮᱱᱟᱜ ᱨᱟᱭ ᱨᱤᱛ ᱢᱟᱱᱟᱣ ᱠᱟᱛᱮ ᱛᱟᱦᱮᱱ ᱦᱩᱭ ᱟᱭᱟ ᱾

ᱠᱞ - ᱢᱮᱬᱦᱮᱫ ᱥᱟᱠᱚᱢ ᱨᱮ ᱢᱮᱱᱟᱜ ᱥᱚᱡᱷᱮ ᱛᱮ ᱯᱮᱭᱟ ᱥᱤᱠᱲᱤ ᱜᱟᱨ ᱨᱮᱱᱟᱜ ᱢᱮᱱᱮᱛ ᱫᱚ ᱪᱮᱫ ᱠᱟᱱᱟ ?

ᱞᱭ - ᱢᱮᱬᱦᱮᱫ ᱥᱟᱠᱚᱢ ᱨᱮ ᱢᱮᱱᱟᱜ ᱥᱚᱡᱷᱮ ᱛᱮ ᱯᱮᱭᱟ ᱥᱤᱠᱲᱤ ᱜᱟᱨ ᱨᱮᱱᱟᱜ ᱢᱮᱱᱮᱛ ᱫᱚ ᱥᱤᱠᱲᱤ ᱠᱟᱱᱟ ᱾ ᱡᱟᱦᱟᱸ ᱥᱤᱠᱲᱤ ᱛᱮ ᱢᱤᱫ ᱠᱚᱲᱟ ᱟᱨ ᱢᱤᱫ ᱠᱩᱲᱤ ᱡᱤᱣᱤ ᱛᱟᱹᱠᱤᱱ ᱛᱚᱯᱚᱞᱚᱜᱼᱟ ᱾ ᱚᱱᱟᱫᱚ ᱥᱚᱱᱚᱛ ᱥᱤᱠᱲᱤ ᱠᱟᱱᱟ ᱾

ᱦᱟᱹᱴᱤᱧ-᱔

ᱠᱞ - ᱥᱟᱨᱟ ᱨᱮ ᱥᱤᱢ ᱵᱩᱥᱟᱹᱜ ᱪᱮᱫᱟᱜ ᱠᱚ ᱯᱟᱹᱴᱤ ᱠᱚᱣᱟ ?

ᱞᱭ - ᱟᱵᱚ ᱫᱚ ᱪᱮᱬᱮ ᱜᱟᱬᱟ ᱠᱟᱱᱟ ᱵᱚ, ᱢᱮᱱᱫᱚ ᱦᱟᱸᱥ ᱦᱟᱺᱥᱞᱤ ᱨᱤᱱ ᱜᱟᱬᱟ ᱠᱟᱱᱟ ᱵᱚ, ᱚᱱᱟᱛᱮ ᱨᱮᱱᱟᱜ ᱦᱚᱨᱟ ᱧᱟᱢ ᱞᱟᱹᱜᱤᱫ ᱛᱮᱜᱮ ᱥᱤᱢ ᱫᱚ ᱵᱚ ᱯᱟᱹᱴᱤ ᱠᱚᱣᱟ ᱾

ᱠᱞ - ᱥᱤᱢ ᱜᱮ ᱪᱮᱫᱟᱜ ᱵᱚ ᱯᱟᱹᱴᱤ ᱠᱚᱣᱟ ?

ᱞᱭ - ᱥᱤᱢᱟᱜ ᱵᱚᱦᱚᱜ ᱨᱮ ᱥᱤᱧ ᱵᱚᱝᱜᱟ ᱚᱲᱚᱝ ᱢᱮᱱᱟᱜᱼᱟ, ᱥᱤᱧ ᱵᱚᱝᱜᱟ ᱵᱟᱝ ᱢᱟᱨᱟᱝ ᱵᱳᱨᱳ ᱴᱷᱮᱱ ᱥᱮᱴᱮᱨᱚᱜ ᱞᱟᱸᱜᱤᱫ ᱥᱤᱢ ᱜᱮ ᱵᱚ ᱯᱟᱹᱴᱤ ᱠᱚᱣᱟ ᱾